b'\n_START_ARTICLE_\nEmirates (letalska dru\xc5\xbeba)\n_START_PARAGRAPH_\nLetalska dru\xc5\xbeba Emirates (arabsko \xd8\xb7\xd9\x8e\xd9\x8a\xd9\x8e\xd8\xb1\xd8\xa7\xd9\x86 \xd8\xa7\xd9\x84\xd8\xa5\xd9\x85\xd8\xa7\xd8\xb1\xd8\xa7\xd8\xaa \xe1\xb9\xacayar\xc4\x81n Al-Im\xc4\x81r\xc4\x81t) je velika mednarodna letalska dru\xc5\xbeba s sede\xc5\xbeem v Dubaju, Zdru\xc5\xbeeni arabski emirati. Je podru\xc5\xbenica podjetja The Emirates Group, ki ga ima v celoti v lasti vladna Investicijska dru\xc5\xbeba Dubai. Je najve\xc4\x8dja dru\xc5\xbeba na Bli\xc5\xbenjem vzhodu. Vsak teden ima pribli\xc5\xbeno 3400 letov. Glavno letali\xc5\xa1\xc4\x8de je v Dubaju. Leti v 150 mest v 74 dr\xc5\xbeavah na \xc5\xa1estih kontinentih. Ima tudi tovorno podru\xc5\xbenico Emirates SkyCargo._NEWLINE_Letalska dru\xc5\xbeba je med 10 najve\xc4\x8djimi dru\xc5\xbebami na svetu po klasifikaciji RPK ( ang. Revenue Passenger Kilometres) - \xc5\xa1tevilo prevo\xc5\xbeenih kilometrov s potniki. Leta 2012 je bila \xc4\x8detrta po \xc5\xa1tevilu mednarodnih potnikov. Dru\xc5\xbeba neprestano raste,dobiva nova letala ter \xc5\xa1iri \xc5\xa1tevilo destinacij._NEWLINE_Vsa letala v njemi floti so velika \xc5\xa1irokotrupna (vsako letalo ima vsaj 200 sede\xc5\xbeev). Njena flota je ena izmed najmlaj\xc5\xa1ih v industriji. Je dale\xc4\x8d najve\xc4\x8dji kupec letal Airbus A380, kupila je kar 140 letal. Operira z ve\xc4\x8d kot 120 Boeingi 777 in ima naro\xc4\x8denih \xc5\xa1e dodatnih 210, od tega 150 nove verzije 777X.'